Park Geun-hye

Si Park Geun-hye (Hangul: 박근혜; Hanja; 朴槿惠;  ; ipinanganak nong 2 Pebrero 1952) ay ang ika-11 na Pangulo ng Timog Korea mula 2013 hanggang 2017. Siya ang unang babae na nahalal bilang Pangulo ng Timog Korea, at naglilingkod sa ika-18 panahon ng panunungkulan bilang pangulo. Nahalal siyang Pangulo ng Timog Korea noong 19 Disyembre 2012, at nagsimula siyang manungkulan noong 25 Pebrero, 2013. Siya din ang nagsilbing First Lady o "Unang Ginang" habang nanunungkulan ang kaniyang amang si Park Chung-hee bilang pangulo ng Timog Korea.

Bago siya maging pangulo, siya ang chairwoman (tagapangulo) ng konserbatibong Grand National Party (GNP) sa pagitan ng 2004 at 2006 at sa pagitan ng 2011 at 2012 (binago ng GNP ang pangalan nito upang maging  "Partidong Saenuri" noong Pebrero 2012). Si Park ay naging kasapi din ng Pambansang Kapulungan ng Timog Korea, at naglingkod sa apat na magkakasunod na mga panahon ng panunungkulang pamparlamento sa pagitan ng 1998 at 2012; na nagsimula sa kaniyang ika-5 termino bilang isang representatibong proporsiyunal mula Hunyo 2012. Ang kaniyang ama ay si Park Chung-hee, na naging Pangulo ng Timog Korea mula 1963 hanggang 1979. Siya ang pangalawang anak na babae ni Park Chung-hee. Sa pangkalahatan, itinuturing siya bilang isa sa pinaka maimpluwensiyang mga politiko sa Korea magmula noong pagkapangulo ng dalawang mga Kim: na sina Kim Young-sam at Kim Dae-jung.

Mga sanggunian

Mga kawing na panlabas
 Park Geunhye 
 Park Geunhye  
 Park Geunhye 
 Park Geunhye:facebook 

Mga politiko ng Timog Korea‏‎
Mga pangulo ng Timog Korea